
Projektas
PANEVĖŽIO MIESTO SAVIVALDYBĖS TARYBA

SPRENDIMAS

DĖL MOKESČIO UŽ VAŽIAVIMĄ PANEVĖŽIO MIESTO VIETINĖS REIKŠMĖS KELIAIS (GATVĖMIS) LIETUVOS RESPUBLIKOJE IR UŽSIENIO ŠALYSE, IŠ JŲ IR EUROPOS SĄJUNGOS VALSTYBĖSE NARĖSE, ĮREGISTRUOTOMIS DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS (JŲ JUNGINIAIS) DYDŽIO NUSTATYMO, MOKĖJIMO, ADMINISTRAVIMO, KONTROLĖS IR LEIDIMŲ IŠDAVIMO TVARKOS APRAŠO PATVIRTINIMO IR SAVIVALDYBĖS TARYBOS 2006 M. BIRŽELIO 22 D. SPRENDIMO NR. 1-50-8 PRIPAŽINIMO NETEKUSIU GALIOS
2013 m.                       d. Nr. 

Panevėžys
Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 7 straipsnio 27 dalimi, 16 straipsnio 2 dalies 37 punktu, 18 straipsnio 1 dalimi, Kelių įstatymo (Žin., 1995, Nr. 44-1076; 2002, Nr. 101-4492) 3 skirsnio 20 straipsniu, Kelių priežiūros ir plėtros programos finansavimo įstatymo (Žin., 2000, Nr. 92-2873; 2004, Nr. 171-6302) 8 straipsniu, Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ (Žin., 2005, Nr. 53-1799), Lietuvos Respublikos susisiekimo ministro 2002 m. vasario 18 d. įsakymu Nr. 3-66 „Dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės patvirtinimo“ (Žin., 2002, Nr. 23-870, Nr. 70-2948; 2003, Nr. 33-1396; 2005, Nr. 117-4240) ir atsižvelgdama į Lietuvos Respublikos susisiekimo ministro 2006 m. balandžio 20 d. įsakymu Nr. 3-150 patvirtintą Mokesčio už važiavimą valstybinės reikšmės keliais Lietuvos Respublikoje ir užsienio šalyse, iš jų ir Europos Sąjungos valstybėse narėse, įregistruotomis transporto priemonėmis (jų junginiais), kurių matmenys su kroviniu ar be jo viršija leidžiamus, ir (ar) kai viršijama leidžiama ašies (ašių) apkrova ir (ar) transporto priemonės (jų junginio) leidžiama bendroji masė, mokėjimo, administravimo, kontrolės ir leidimų važiuoti valstybinės reikšmės keliais išdavimo tvarkos aprašą (Žin., 2006, Nr. 49-1783), Panevėžio miesto savivaldybės taryba nusprendžia:

1. Patvirtinti pridedamus:

1.1. mokesčio už važiavimą Panevėžio miesto vietinės reikšmės keliais (gatvėmis) Lietuvos Respublikoje ir užsienio šalyse, iš jų ir Europos sąjungos valstybėse narėse, įregistruotomis didžiagabaritėmis ir (ar) sunkiasvorėmis transporto priemonėmis (jų junginiais) mokėjimo, administravimo, kontrolės ir leidimų išdavimo tvarkos aprašą; 

1.2. Mokesčio už važiavimą Panevėžio miesto vietinės reikšmės keliais (gatvėmis) lietuvos respublikoje ir užsienio šalyse, iš jų ir europos sąjungos valstybėse narėse, įregistruotomis transporto priemonėmis (jų junginiais), kurių matmenys su kroviniu ar be jo viršija leidžiamus, ir (ar) kai viršijama leidžiama ašies (ašių) apkrova ir (ar) transporto priemonės (jų junginio) leidžiama bendroji masė, dydžius.

2. Pripažinti netekusiu galios Panevėžio miesto savivaldybės tarybos 2006 m. birželio 22 d. sprendimą Nr. 1-50-8 „Dėl mokesčio už važiavimą savivaldybės vietinės reikšmės keliais (gatvėmis) didžiagabaritėmis ir (ar) sunkiasvorėmis transporto priemonėmis dydžių, Leidimų išdavimo tvarkos aprašo patvirtinimo, prašymo ir leidimo formų patvirtinimo ir pavedimo UAB „Panevėžio gatvės“.
Savivaldybės meras
          Vitalijus Satkevičius

Rengė____________________ Vidas Darulis
SUDERINTA

Tarybos sekretorė                                                                                          Ingrida Mazaliauskienė
Administracijos direktoriaus pavaduotojas                                                   Žydrūnas Kvedaras
Teisės skyriaus vyr. specialistas                                                                    Aušrys Valkūnas
Miesto ūkio skyriaus vedėjo pavaduotojas, 
 pavaduojantis skyriaus vedėją                                                                      Vidas Darulis
Finansų ir biudžeto skyriaus vedėja                                                              Ona Chomentauskienė
Vyr. kalbos tvarkytoja                                                                                   Regina Semionovienė
PATVIRTINTA

Panevėžio miesto savivaldybės tarybos
2013 m.                  d. 

sprendimu Nr. 

mokesčio už važiavimą PANEVĖŽIO MIESTO VIETINĖS REIKŠMĖS KELIAIS (GATVĖMIS) Lietuvos Respublikoje ir užsienio šalyse, iš jų ir Europos Sąjungos valstybėse narėse, įregistruotomis transporto priemonėmis (jų junginiais), kurių matmenys su kroviniu ar be jo viršija leidžiamus, ir (ar) kai viršijama leidžiama ašies (ašių) apkrova ir (ar) transporto priemonės (jų junginio) leidžiama bendroji masė, dydžiAI

1. Už važiavimą Panevėžio miesto vietinės reikšmės keliais (gatvėmis) Lietuvos Respublikoje ir užsienio šalyse, iš jų ir Europos sąjungos valstybėse narėse, įregistruotomis transporto priemonėmis (jų junginiais), kurių matmenys su kroviniu ar be jo viršija maksimalius leidžiamus, transporto priemonės savininkai ar valdytojai moka į Panevėžio miesto savivaldybės administracijos (kodas 288724610) sąskaitą LT 937300010002385746 „Mokestis už naudojimąsi vietinės reikšmės keliais“ AB  ,,Swedbank“ mokestį pagal 1 lentelę.




                                             1 lentelė
	Leidžiami matmenys viršyti (centimetrais)
	Mokesčio dydis (litais)

	aukščio
	pločio
	ilgio
	vienkartinis tarifas už 1 kilometrą * 
	mėnesio tarifas
	metų tarifas 

	
	
	
	
	savivaldybės teritorijoje
	savivaldybės teritorijoje

	–
	10–20
	–
	0,5
	233
	1165

	11–20
	21–40
	101–200
	0,61
	285
	1425

	21–30
	41–60
	201–300
	0,72
	340
	1705

	31–40
	61–80
	301–400
	0,78
	364
	1820

	41–50
	81–100
	401–500
	0,83
	388
	1938


* – mokestis skaičiuojamas tik už visą kilometrą.

2. Jeigu 1 lentelėje nurodyti transporto priemonės (jų junginio) maksimalūs matmenys viršijami (aukštis – daugiau nei 50 cm, plotis – daugiau nei 100 cm, ilgis – daugiau nei 500 cm), t. y. transporto priemonė tampa ypač pavojinga saugiam eismui, mokestis apskaičiuojamas taip: prie maksimalaus ribinio tarifo pridedamas papildomas 10 centų mokestis už kiekvieno atitinkamo matmens viršijimą, t. y. už kiekvieną aukščio viršijimą 10 cm, pločio viršijimą 10 cm ar ilgio viršijimą 1 m maksimalus dydis dauginamas iš koeficiento 1,5. Visais atvejais, kai viršijami du ar visi trys matmenys, mokestis nustatomas sumuojant 1 lentelėje nurodytus mokesčius už atskirų matmenų viršijimą. Kai transporto priemonės (jų junginio) matmenys viršija 1 lentelėje nurodytus maksimalius, būtina gauti atskirą leidimą, kurį išduodant pridedamas papildomas mokestis už maršruto parengimą, t.y. apskaičiuojama darbų, kuriuos reikia atlikti, kad būtų galima leisti kaip tik šiai transporto priemonei (jų junginiui) važiuoti leidime nurodytu maršrutu, vertė.

3. Už važiavimą Panevėžio miesto vietinės reikšmės keliais (gatvėmis) Lietuvos Respublikoje ir užsienio šalyse, iš jų ir Europos sąjungos valstybėse narėse, įregistruotomis transporto priemonėmis (jų junginiais), kai ašies (ašių) apkrova viršija maksimalius leidžiamus dydžius, jų savininkai ar valdytojai moka  į Panevėžio miesto savivaldybės administracijos (kodas 288724610) sąskaitą LT 937300010002385746 „Mokestis už naudojimąsi vietinės reikšmės keliais“ AB  ,,Swedbank“  mokestį pagal 2 lentelę.
                                                                                                               2 lentelė

	Leidžiama ašies (ašių) apkrova viršyta (tonomis)
	Mokesčio dydis (litais)

	
	vienkartinis tarifas už 1 kilometrą *
	mėnesio tarifas 

	
	
	savivaldybės teritorijoje

	0,6–1
	0,24
	168

	1,1–1,5
	0,48
	336

	1,6–2
	0,72
	504

	2,1–3
	1,27
	886

	3,1–4
	2,04
	1428

	4,1–5
	2,88
	–

	5,1–6
	3,6
	–

	6,1–7
	4,32
	–

	7,1–8 įskaitytinai
	5,52
	–


 * –  mokestis skaičiuojamas tik už visą kilometrą.

4. Pagal 3 punktą turi būti laikomasi šių reikalavimų:

4.1. Nurodytos 2 lentelėje leidžiamos ašies (ašių) apkrovos viršijimas iki 0,6 tonos neapmokestinamas įvertinant krovinių paskirstymą ir išdėstymą transporto priemonėje ir technines svėrimo priemonių paklaidas.

4.2. Transporto priemone (jų junginiu), kurios varančiajai ašiai su suporintais ratais leidžiama 11,5 tonos ašies apkrova viršijama, sumokėjus atitinkamo dydžio mokestį ir gavus leidimą, galima važiuoti tik leidime nurodytu maršrutu.

4.3. Triašiu puspriekabių vilkiku su dviaše ar triaše puspriekabe 20, 30, 40, 45 pėdų konteinerius, pagamintus pagal ISO standartus (44 t), leidžiama vežti Panevėžio miesto vietinės reikšmės keliais (gatvėmis) tik gavus Savivaldybės administracijos leidimą.

5. Už važiavimą Panevėžio miesto vietinės reikšmės keliais (gatvėmis) Lietuvos Respublikoje ir užsienio šalyse, iš jų ir Europos sąjungos valstybėse narėse, įregistruotomis transporto priemonėmis (jų junginiais), kurių bendroji masė viršija leidžiamą (40 t, o vežant 20, 30, 40, 45 pėdų konteinerius, pagamintus pagal ISO standartus, – 44 t), jų savininkai ar valdytojai moka  į Panevėžio miesto savivaldybės administracijos (kodas 288724610) sąskaitą LT 937300010002385746 „Mokestis už naudojimąsi vietinės reikšmės keliais“ AB  ,,Swedbank“  mokestį pagal 3 lentelę

3 lentelė
	Leidžiama bendroji masė viršyta (tonomis)
	Vienkartinis mokesčio už kiekvieną viršytą toną dydis (litais už 1 kilometrą *)

	Iki 10
	0,3

	11–20
	0,38

	21–40
	0,43

	Daugiau kaip 40
	0,6


* –  mokestis skaičiuojamas tik už visą kilometrą.

6. Pagal 5 punktą turi būti laikomasi šio reikalavimo: kai ašies (ašių) faktiška apkrova ir faktiška transporto priemonės (jų junginio) bendroji masė viršija leidžiamą, nustatomas tas mokestis, kuris yra didesnis.
7. Leidimas išduodamas neskaičiuojant mokesčio už važiavimą Panevėžio miesto vietinės reikšmės keliais (gatvėmis) didžiagabaritėmis ir (ar) sunkiasvorėmis transporto priemonėmis:

 7.1. kai vežami labdaros kroviniai;

 7.2. kai aptarnaujami įstaigų, kurių steigėja yra Savivaldybė, objektai;

 7.3. kai darbai vykdomi su Panevėžio miesto vietinės reikšmės kelius (gatves) aptarnaujančių įmonių transporto priemonėmis;
7.4. kai važiuoja Vidaus reikalų ministerijai bei įstaigoms prie šios ministerijos priklausančios transporto priemonės, priskirtos kovinei, kovos-mokomajai, mokomajai, rikiuotės ir transportavimo grupėms, taip pat užsienio valstybių karinei apsaugos sistemai priklausančios transporto priemonės.
__________________________
PATVIRTINTA

Panevėžio miesto savivaldybės tarybos
2013 m.                       d. 

sprendimu Nr. 
MOKESČIO UŽ VAŽIAVIMĄ PANEVĖŽIO MIESTO VIETINĖS REIKŠMĖS KELIAIS (GATVĖMIS) Lietuvos Respublikoje ir užsienio šalyse, iš jų ir Europos Sąjungos valstybėse narėse, įregistruotomis DIDŽIAGABARITĖMIS IR (AR) SUNKIASVORĖMIS transporto priemonėmis (jų junginiais) MOKĖJIMO, ADMINISTRAVIMO, KONTROLĖS IR LEIDIMŲ IŠDAVIMO
 TVARKOS APRAŠAS

I. BENDROSIOS NUOSTATOS

1. Mokesčio už važiavimą Panevėžio miesto vietinės reikšmės keliais (gatvėmis) Lietuvos Respublikoje ir užsienio šalyse, iš jų ir Europos sąjungos valstybėse narėse, įregistruotomis didžiagabaritėmis ir (ar) sunkiasvorėmis transporto priemonėmis (jų junginiais) mokėjimo, administravimo, kontrolės ir leidimų išdavimo tvarkos aprašas (toliau – Tvarkos aprašas) parengtas vadovaujantis Lietuvos Respublikos kelių įstatymu (Žin., 1995, Nr. 44-1076; 2002, Nr. 101-4492), Kelių priežiūros ir plėtros finansavimo įstatymu (Žin., 2000, Nr. 92-2873; 2004, Nr. 171-6302), Lietuvos Respublikos vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos patvirtinimo“ (Žin., 2004, Nr. 25-771), Vyriausybės 2005 m. balandžio 21 d. nutarimu Nr. 447 „Dėl Lietuvos respublikos kelių priežiūros ir plėtros programos finansavimo įstatymo įgyvendinimo“ (Žin., 2005, Nr. 53-1799).
                                       II. VARTOJAMOS SĄVOKOS
2. Maksimalūs leidžiami transporto priemonių matmenys, leidžiama ašies (ašių) apkrova, leidžiama bendroji masė yra patvirtinti Lietuvos Respublikos susisiekimo ministro 2002 m. vasario 18 d. įsakymu Nr. 3-66 „Dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės patvirtinimo“ (Žin., 2002, Nr. 23-870):
2.1. Maksimalūs leidžiami transporto priemonių, išskyrus tas, kuriose yra ne daugiau kaip 8 sėdimos vietos keleiviams ir 1 vieta vairuotojui, matmenys (metrais):

 Ilgis:

2.1.1. motorinės transporto priemonės, išskyrus 12,00 m autobusus
–  12,00 m;

2.1.2. priekabos 




–  12,00 m;

2.1.3. sujungtos transporto priemonės (vilkikas su puspriekabe) 
–  16,50 m;

2.1.4. autotraukinio (automobilio su priekaba) 

–  18,75 m;

2.1.5. sujungto autobuso 


                      –  18,75 m;

2.1.6. dviejų tiltų autobuso



–  13,50 m;

2.1.7. autobuso su daugiau kaip dviem tiltais


–  15,00 m;

2.1.8. autobuso su priekaba



–  18,75 m;

2.1.9. pakrauto automobilvežio (automobilio su priekaba)

–  20,75 m.

 Plotis:

2.1.10. visų kelių transporto priemonių 


–  2,55 m;

2.1.11. refrižeratoriaus su šilumą izoliuojančiomis sienelėmis 
–  2,60 m.

 Aukštis:

2.1.12. visų kelių transporto priemonių, išskyrus transporto priemones, vežančias konteinerius, aukštesnius kaip 2,6 m (9 pėdos ir 6 coliai) pagal ISO standartus    – 4,00 m;
2.1.13. transporto priemonių, vežančių konteinerius, aukštesnius kaip 2,6 m (9 pėdos ir 6 coliai) pagal ISO standartus                                                                                   – 4,15 m;
2.1.14. kai nustatoma, kad transporto priemonės (jų junginio) faktiniai matmenys viršija maksimalius: ilgį – iki 1 m (įskaitytinai), aukštį – iki 0,1 m (įskaitytinai), plotį – iki 0,09 m (įskaitytinai) ir (ar) ašies (ašių) faktinė apkrova viršija leidžiamą iki 0,6 t, ir (ar) faktinė bendroji masė viršija leidžiamą iki 1 t, tokiai transporto priemonei (jų junginiui) leidžiama važiuoti Panevėžio miesto vietinės reikšmės keliais (gatvėmis) (toliau – miesto gatvės) be leidimo. Šio papunkčio nuostatos dėl ilgio viršijimo netaikomos pakrautiems automobilvežiams (automobiliams su priekaba), kurių ilgis negali viršyti 20,75 m.
Visos keliu judančios transporto priemonės ir kombinuotos transporto priemonės turi važiuoti žiedu, kurio išorinis ir vidinis spindulys yra atitinkamai lygūs 12,5 m ir 5,3 m. 

Autobusams taikomi papildomi reikalavimai: jeigu autobusas nejuda ir jo vairuojamieji ratai yra nukreipti taip, kad pajudėjus transporto priemonei jos tolimiausias išorinis taškas gali nubrėžti 12,5 m spindulio žiedą, žiedo išorėje esanti transporto priemonės vertikali liečiamoji plokštuma nustatoma ant žemės brėžiant liniją; jeigu tai sujungtas autobusas, jo nejudančios dalys turi būti išdėstytos išilgai tos plokštumos. 

Jeigu transporto priemonė iš tiesiosios linijos juda į apibūdintą žiedo zoną, iš šios vertikalios plokštumos ribų negali išsikišti daugiau kaip 0, 60 m. 
 Sunkiasvorė transporto priemonė – transporto priemonė, kurios ašies (ašių) apkrova ir (ar) bendroji masė su kroviniu ar be jo yra didesnės už didžiausius leistinus dydžius.
2.2.  Maksimalios leidžiamos transporto priemonių bendrosios masės (tonomis):
2.2.1. visų kelių transporto priemonių, išskyrus transporto priemones, vežančias 20, 30 40, 45 pėdų konteinerius (pagamintus pagal ISO standartus) – 40 t;

2.2.2. pervežant 20, 30, 40, 45 pėdų konteinerius (pagamintus pagal ISO standartus) – 44 t;
2.2.3. didžiausia 11,50 t apkrova leidžiama tik transporto priemonių pavienėms varančiosioms ašims su suporintais ratais; kitais atvejais vadovaujamasi Lietuvos Respublikos susisiekimo ministro 2002 m. vasario 18 d. įsakymo Nr. 3-66 „Dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės patvirtinimo“ (Žin., 2002, Nr. 23-870) III skirsnio 5 punkto nuorodomis.
3. Leidimo važiuoti valstybinės reikšmės keliais turėjimą kontroliuoja teritorinių ir specializuotų policijos įstaigų bei Valstybinės kelių transporto inspekcijos pareigūnai, o pasienio kontrolės punktuose, kurie yra įrengti prie šių kelių, – muitinės pareigūnai. Taip pat šių institucijų pareigūnai turi teisę tikrinti kelių transporto priemonės matmenis, ašių apkrovas, bendrąją masę.

4. Didžiagabaritėmis ir (ar) sunkiasvorėmis transporto priemonėmis kroviniai miesto gatvėmis gali būti vežami tik gavus leidimą važiuoti Panevėžio miesto vietinės reikšmės keliais (gatvėmis) didžiagabaritėmis ir (ar) sunkiasvorėmis transporto priemonėmis (toliau – leidimas),  sumokėjus Panevėžio miesto savivaldybės tarybos sprendimu patvirtinto dydžio mokestį už naudojimąsi miesto gatvėmis ir jų infrastruktūra.
5. Leidimų išdavimą sąlygoja kelių ir jų statinių būklė. Leidimai išduodami tik nedalomiems kroviniams vežti ir kai krovinių negalima arba netikslinga vežti kitos rūšies transporto priemonėmis.

6. Leidimus (1 priedas) išduoda Panevėžio miesto savivaldybės administracijos (toliau – Savivaldybės administracija) direktorius arba jo įgalioti asmenys.

III. DIDŽIAGABARIČIŲ IR (AR) SUNKIASVORIŲ KROVINIŲ VEŽIMO MOKESČIO MOKĖJIMO, ADMINISTRAVIMO, KONTROLĖS, MARŠRUTO DERINIMO IR LEIDIMO IŠDAVIMO TVARKA

7. Mokesčio už važiavimą miesto gatvėmis didžiagabaritėmis ir (ar) sunkiasvorėmis transporto priemonėmis mokėjimo tvarka  tokia:

7.1. jei prašymas gauti leidimą yra patenkinamas, tuomet leidimus rengiantys darbuotojai  pagal Panevėžio miesto savivaldybės tarybos sprendimu patvirtintą mokesčio už naudojimąsi miesto gatvėmis ir jų infrastruktūra dydį apskaičiuoja konkretų mokesčio dydį, kurį transporto priemonės savininkas ar valdytojas privalo sumokėti;

7.2. transporto priemonių savininkai, valdytojai ar vairuotojai privalo sumokėti vienkartinį, mėnesio ar metų mokestį už kiekvieną transporto priemonę (jų junginį), mokėjimo dokumente nurodydami tos transporto priemonės (vilkiko, priekabos, puspriekabės) valstybinius numerius;

7.3. išduodamas leidimas važiuoti tik su ta transporto priemone (jų junginiu), už kurią sumokėtas mokestis;

7.4. sumokėjus mokestį už vienkartinį leidimą, leidimas negali būti pratęstas, negali būti išduotas jo dublikatas ar už tą patį mokestį išduotas leidimas kitai transporto priemonei;

7.5. sumokėjus mėnesio ar metų mokestį už krovinio vežimą viena transporto priemone ir norint vežti krovinį kita transporto priemone, naujas leidimas gali būti išduotas, nereikalaujant papildomo mokesčio ir tik grąžinus ankstesnįjį leidimą; pametus leidimą, dublikatas gali būti išduotas tik tai pačiai transporto priemonei;

7.6. mokesčio dydis apskaičiuojamas priklausomai nuo didžiausių (maksimalių) transporto priemonių (jų junginių) leidžiamų charakteristikų viršijimo ir transporto priemonės važiavimo maršruto ilgio;

7.7. jeigu transporto priemonės (jų junginio) matmenys viršija leidžiamus, mokestis apskaičiuojamas už kiekvienų parametrų viršijimą; kai viršijama leidžiama ašies (ašių) apkrova, sumuojami mokesčiai už kiekvienos ašies apkrovos viršijimą, ir (ar) kai viršijama leidžiama transporto priemonės (jų junginio) bendroji masė, mokestis nustatomas tas, kuris yra didesnis, įmokos sumuojamos prie mokesčio už leidžiamų matmenų viršijimą;

7.8. mokestis už važiavimą miesto gatvėmis didžiagabaritėmis ir (ar) sunkiasvorėmis transporto priemonėmis skaičiuojamas, kai transporto priemonė (jų junginys) sveria daugiau kaip 41 t, pervežant 20, 30, 40, 45 pėdų konteinerius (pagamintus pagal ISO standartus) – daugiau kaip 45 t;

7.9. didžiausia 11,5 t ašies apkrova leidžiama tik transporto priemonių pavienėms varančiosioms ašims su suporintais ratais; kitais atvejais vadovaujamasi Lietuvos Respublikos susisiekimo ministro 2002 m. vasario 18 d. įsakymo Nr. 3-66 III skirsnio 5 punkto nuorodomis;

7.10. kai mokestis sumokėtas, o leidimas nebuvo paimtas, transporto priemonės savininkui ar valdytojui prašant, Savivaldybės administracija išduoda pažymą, kurioje nurodoma grąžintina suma ir grąžinimo priežastys; pažymoje nurodytą sumą pagal transporto priemonės savininko ar valdytojo rašytinį prašymą Lietuvos Respublikos mokesčių administravimo įstatymo (Žin., 2004, Nr. 63-2243) nustatyta tvarka grąžina teritorinė valstybinė mokesčių inspekcija, į kurios pajamų surenkamąją sąskaitą sumokėtas mokestis; 

7.11. mokestis nemokamas už Vidaus reikalų ministerijai bei įstaigoms prie šios ministerijos priklausančias transporto priemones, priskirtas kovinei, kovos-mokomajai, mokomajai, rikiuotės ir transportavimo grupėms, bei užsienio valstybių karinei apsaugos sistemai priklausančias transporto priemones, kurių matmenys ir (ar) ašies (ašių) apkrova, ir (ar) transporto priemonės (jų junginio) bendroji masė viršija leidžiamus dydžius, ir už specialias kelių transporto priemones, skirtas specialiems darbams atlikti, – šių transporto priemonių važiavimo maršrutą būtina suderinti su Savivaldybės administracijos padaliniu, atsakingu už leidimo parengimą; 

7.12. transporto priemonių savininkai ar valdytojai (vairuotojai), važiuodami miesto gatvėmis, privalo turėti dokumentus (pvz., pažymas), patvirtinančius transporto priemonių, už kurias mokestis nemokamas, priskyrimą atitinkamai transporto grupei ir jų priklausymą atitinkamoms institucijoms ar organizacijoms.
8. Didžiagabaričių ir (ar) sunkiasvorių transporto priemonių vairuotojams, važiuojantiems miesto gatvėmis be leidimo, taikomos Lietuvos Respublikos administracinių teisės pažeidimų kodekse nustatytos baudos.

9. Transporto priemonės savininkas ar valdytojas (vairuotojas), važiuodamas miesto gatvėmis, privalo turėti su savimi leidimą ir pateikti jį, pareikalavus kontroliuojantiems pareigūnams.

10. Norint gauti leidimą važiuoti miesto gatvėmis didžiagabaritėmis ir (ar) sunkiasvorėmis transporto priemonėmis, būtina ne vėliau kaip prieš penkias darbo dienas, o važiuoti didžiagabaritėmis transporto priemonėmis (jų junginiais), kai transporto priemonė (jų junginys) tampa ypač pavojinga saugiam eismui, t. y. kai viršijami didžiausi leidžiami matmenys: aukštis – 0,5 m ir (ar) plotis – 1 m, ir (ar) ilgis – 5 m, ir (ar) sunkiasvorėmis transporto priemonėmis (jų junginiais), kai transporto priemonės leidžiama ašies (ašių) apkrova viršija 8 t, kai bendroji pakrautos priemonės (jų junginio) masė viršija leidžiamus dydžius du ir daugiau kartų, – ne vėliau kaip prieš dvidešimt darbo dienų Savivaldybės administracijos padaliniui, atsakingam už leidimo parengimą, pateikti užpildytą nustatytos formos prašymą (1 priedas), nurodant:

10.1. transporto priemonės (jų junginio) savininką ar valdytoją, jo adresą, telefoną;

10.2. važiavimo maršrutą bei tarpinius punktus;

10.3. važiavimo laiką;

10.4. duomenis apie pakrautą transporto priemonę (jų junginį):

10.4.1. markę, modelį, valstybinį numerį (-ius) ir transporto priemonės  gamintojo nustatytą leidžiamą svorį;

10.4.2. ilgį;

10.4.3. plotį;

10.4.4. aukštį;

10.4.5. faktišką pakrautos transporto priemonės (jų junginio) masę;

10.4.6. ašių išsidėstymo schemą ir jų apkrovų dydžius bei atstumus tarp ašių;

10.4.7. posūkio spindulius;

10.4.8. krovinio dalių skaičių, pavadinimą, jo masę ir (ar) matmenis.

11. Prašymą pasirašo transporto priemonės savininkas ar valdytojas (vežėjas), kuris atsako už pateiktų duomenų tikslumą ir teisingumą.

12. Prašymas gauti leidimą gali būti pateikiamas tiesiogiai, faksimiliniu ryšiu, el. paštu arba paštu.

13. Platesnėmis kaip 3,5 m arba ilgesnėmis kaip 24,0 m, transporto priemonėmis (jų junginiais) (su kroviniu ar be jo) leidžiama važiuoti tik šviesiu paros metu esant geram matomumui. Tamsiu paros metu ar esant blogam matomumui tokiomis transporto priemonėmis (jų junginiais) leidžiama važiuoti tik su policijos automobilio palyda. Važiuojant platesnėmis kaip 4,0 m arba ilgesnėmis kaip 25,0 m transporto priemonėmis (jų junginiais) (su kroviniu ar be jo) policijos automobilio palyda būtina visais atvejais. Atsižvelgiant į konkrečias eismo sąlygas, už leidimo parengimą atsakingo asmens nurodymu, važiavimo maršrutą ir krovinio vežimo sąlygas būtina derinti su policijos, elektros tiekimo, geležinkelio ar kitomis įstaigomis. Palyda turi pasirūpinti vežėjas, o konkrečias palydos sąlygas nustato policija.

14. Vieno važiavimo leidimas  gali būti išduotas ne ilgesniam kaip 10 dienų laikotarpiui ir galioja leidime nurodytu maršrutu. Konkrečią važiavimo datą specialioje leidimo grafoje pažymi transporto priemonės (jų junginio) savininkas ar valdytojas, patvirtindamas ją savo parašu ir spaudu. Leidime, išduotame važiuoti vieną kartą, vairuotojo vardas ir pavardė nerašoma. Leidime, išduotame vieno mėnesio ar vienerių metų laikotarpiui, nerašoma važiavimo data, vairuotojo vardas ir pavardė. Transporto priemonių savininko ar valdytojo prašymu leidime, išduotame vienam mėnesiui ar vieneriems metams transporto priemonei (jų junginiui), specialiai pagamintai ar pritaikytai nedalomiems kroviniams (pvz., negabaritiniams mechanizmams, statybinėms konstrukcijoms ar įrenginiams ir pan.) vežti, gali būti nurodyti kelių vilkikų valstybiniai numeriai, tačiau negali būti viršijami matmenys, nurodyti leidime. 

15. Jei prašymas gauti leidimą važiuoti miesto gatvėmis yra patenkinamas, tuomet leidimas išduodamas ne vėliau kaip per 3 darbo dienas nuo banko patvirtinto mokesčio sumokėjimo dokumento gavimo dienos, jei motyvuotai atsisakoma – pareiškėjas informuojamas ne vėliau kaip per 3 darbo dienas, o kai transporto priemonė (jų junginys) yra ypač pavojinga saugiam eismui – per 17 darbo dienų nuo prašymo gavimo dienos.

16. Leidimas gali būti išduodamas važiuoti vieną kartą, mėnesiui arba metams.
IV. VAŽIAVIMO SĄLYGŲ PAPILDOMAS DERINIMAS
            17. Kai viršijamas bent vienas iš nurodytų parametrų, transporto priemonės važiavimo sąlygos papildomai derinamos su organizacijomis:


17.1. Panevėžio elektros tinklus aptarnaujančia organizacija (aukštis –  4,2 m);


17.2. Technines eismo priemones aptarnaujančia organizacija (aukštis  –  4,5 m, plotis  –  4 m);

17.3. AB ,,Lietuvos geležinkeliai“ Panevėžio geležinkelio ruožu (aukštis  – 4,5 m, plotis  –  5 m, ilgis  –  24 m), jei važiavimo maršrute yra geležinkelio pervaža.
V. REIKALAVIMAI IŠDUODANT LEIDIMĄ


18. Važiuojant su didžiagabaritėmis ir (ar) sunkiasvorėmis transporto priemonėmis jose ir jas lydinčiose transporto priemonėse turi degti žibintų artimosios šviesos ir oranžinės spalvos švyturėliai, važiavimo greitis neturi būti didesnis kaip 30 km/val., ant transporto priemonės tvirtinamas atitinkamas kelio ženklas.


19. Važiuoti didžiagabaritėmis ir (ar) sunkiasvorėmis transporto priemonėmis draudžiama:


19.1. keliais ir gatvėmis, kur transporto priemonė dėl savo gabaritų ar svorio sugadintų kelio dangą ar kelio įrenginius;


19.2. keliais ir gatvėmis, kur dėl krovinio gabaritų susidarytų pavojus kitiems eismo dalyviams;


19.3. esant nepakankamam matomumui, plikledžiui, pavasariniam polaidžiui, kada tai gali pakenkti kelio dangai, žiemos metu, esant nenuvalytiems keliams.


20. Leidimų išdavimas ribojamas:


20.1. polaidžio, potvynių laikotarpiu, esant itin karštiems orams (25° C ir daugiau), kai dėl to gali būti sugadintas kelias;


20.2. stichinių nelaimių, eismo įvykių, kelio priežiūros darbų (kelio taisymo) metu ir kitais atvejais, kai tai kelia grėsmę saugiam eismui;


20.3. paros temperatūrai nukritus žemiau –20° C , kai dėl tokio eismo gali būti sugadintas metalinis tiltas.


21. Leidimas išduodamas arba motyvuotai atsisakoma jį išduoti ne vėliau kaip per 5 darbo dienas nuo prašymo gavimo dienos.

 
Važiuoti didžiagabaritėmis transporto priemonėmis (jų junginiais), kai transporto priemonė (jų junginys) tampa ypač pavojinga saugiam eismui, t. y. kai viršijami didžiausi leidžiami matmenys: aukštis – 50 cm, (ar) plotis – 100 cm, ir (ar) ilgis – 500 cm, ir (ar) sunkiasvorėmis transporto priemonėmis (jų junginiais), kai transporto priemonės leidžiama ašies (ašių) apkrova viršija 8 t, kai bendroji pakrautos transporto priemonės (jų junginio) masė viršija leidžiamus dydžius du ir daugiau kartų, leidimas išduodamas arba motyvuotai atsisakoma jį išduoti ne vėliau kaip per 20 dienų nuo prašymo gavimo dienos.


22. Atsisakymas išduoti leidimą gali būti apskundžiamas teisės aktų nustatyta tvarka.


23. Išduodant leidimą nustatoma lydėjimo tvarka. Transporto priemonių palyda pasirūpina krovinį vežantis asmuo arba krovinio savininkas. Policijos paslaugos mokamos.


24. Palydai iš priekio skiriamas automobilis, kai transporto priemonės plotis didesnis nei 3,5 m arba ilgis didesnis nei 24 m. Palydai iš galo skiriamas automobilis, kai krovinio dalis išsikiša už galinio transporto priemonės gabarito daugiau nei 3,0 m.


25. Policijos automobilis skiriamas, kai transporto priemonės su kroviniu ar be jo plotis yra didesnis kaip 4,3 m ar ilgis didesnis kaip 30,0 m, arba atskiru sprendimu priklausomai nuo konkrečių eismo sąlygų.

 
26. Lydinčiu automobiliu privaloma atkreipti dėmesį į vežamą krovinį ir jo gabaritą.

 
27. Prieš vežant krovinį, vežančios organizacijos atstovas privalo patikrinti transporto 

priemonės techninę būklę ir leidimo punkte ,,Pildo vežėjas“ nurodyti išvykimo laiką, transporto priemonės techninę būklę, vairuotojo vardą ir pavardę. Veždamas krovinį, vairuotojas su savimi privalo turėti leidimą. 

VI. VAŽIAVIMO SĄLYGOS


28. Vežėjas turi užtikrinti, kad didžiagabaritės ir (ar) sunkiasvorės transporto priemonės vairuotojas atitiktų kvalifikacinius reikalavimus, laikytųsi Kelių eismo taisyklių ir šio Tvarkos aprašo.


29. Važiuoti galima tik leidime nurodytu laiku ir maršrutu. Jei dėl tam tikrų priežasčių 

pasikeičia važiavimo laikas ar maršrutas, šiuos pakeitimus būtina derinti su leidimą išdavusia organizacija.


30. Vežėjas turi pranešti gatves prižiūrinčiai tarnybai apie faktinį išvykimo laiką, 

nesklandumus, gatvės dangos ar jos įrenginių sugadinimus važiavimo metu.


Jeigu važiuojant sugadinamas kelias, jo statiniai ar kiti įrenginiai, vežėjas privalo informuoti leidimą išdavusią organizaciją ir atlyginti nuostolius įstatymų nustatyta tvarka.
______________
Mokesčio už važiavimą Panevėžio miesto vietinės reikšmės keliais (gatvėmis) Lietuvos Respublikoje ir užsienio šalyse, iš jų ir Europos Sąjungos valstybėse narėse, įregistruotomis didžiagabaritėmis ir (ar) sunkiasvorėmis transporto priemonėmis     (jų junginiais) mokėjimo, administravimo, kontrolės ir leidimų išdavimo tvarkos aprašo
1 priedas
                              
(įmonės pavadinimas)

(įmonės adresas, kodas, telefonas, faksas)

Panevėžio miesto savivaldybės administracijos

Miesto ūkio skyriui

P R A Š Y M A S

išduoti leidimą važiuoti Panevėžio miesto vietinės reikšmės keliais (gatvėmis) didžiagabaritėmis ir (ar) sunkiasvorėmis transporto priemonėmis

20   m. 

 d.

Panevėžys

Prašome išduoti leidimą važiuoti transporto priemone, kurios viršijami leidžiami matmenys, leidžiama ašies apkrova ir (ar) leidžiama bendroji masė, maršrutu 


Įsipareigojame laikytis galiojančios važiavimo tvarkos, atlyginti žalą dėl kelio įrenginių sugadinimo ir sumokėti nustatytus mokesčius.

1. Transporto priemonės savininkas (įmonės pavadinimas, adresas, kodas, telefonas). 

2. Transporto priemonės, priekabos duomenys (pavadinimas, markė, modelis, valstybinis Nr.).
3. Duomenys apie transporto priemonę, junginį:

ilgis ________ m, plotis _________ m, aukštis _________ m, krovinio svoris ___________t, faktinė pakrautos transporto priemonės masė ______________ t.
4. Važiavimo data _________________________________________________________

5. Transporto priemonės ašių išdėstymo schema ir apkrovų dydžiai bei atstumai tarp ašių


[image: image1]
Transporto priemonės važiavimo sąlygos papildomai derinamos, kai viršijamas bent vienas iš šių parametrų:


[image: image2]aukštis  –  4,5 m, plotis  –  4 m –  su organizacija, aptarnaujančia  technines eismo priemones


[image: image3]aukštis  –  4,2 m – su organizacija, aptarnaujančia  Panevėžio elektros tinklus 


[image: image4]aukštis –  4,5 m, plotis  –  5 m, ilgis  – 24 m – su AB ,,Lietuvos geležinkeliai“ Panevėžio geležinkelio ruožu 

Maršruto schema


[image: image5]
   ______________________________      ____________                    ________________


  
                         (pareigos)
                                (parašas)                         (vardas ir pavardė)                                                                        





A.V.

             Mokesčio už važiavimą Panevėžio miesto vietinės reikšmės keliais (gatvėmis) Lietuvos Respublikoje ir užsienio šalyse, iš jų ir Europos Sąjungos valstybėse narėse, įregistruotomis didžiagabaritėmis ir (ar) sunkiasvorėmis transporto priemonėmis  (jų junginiais) mokėjimo, administravimo, kontrolės ir leidimų išdavimo tvarkos aprašo

2 priedas
LEIDIMAS NR. _______

važiuoti Panevėžio miesto vietinės reikšmės keliais (gatvėmis) didžiagabarite ir (ar) sunkiasvore transporto priemone

1. Vežimo maršrutas  _______________________________________________________

2. Transporto priemonės savininkas ___________________________________________


 (vežėjo pavadinimas, adresas, telefonas)
3. Transporto priemonės markė, modelis, valst. Nr. ________________________________________________________________________________

	4. Duomenys apie  transporto priemonę:

ilgis ........................         m

plotis ......................         m

aukštis ....................         m

krovinio svoris  ......         t

faktinė pakrautos transporto priemonės masė ....t      

bendras svoris viršija leidžiamą  ..........      t

ašių apkrovos (viršijančiosios leistiną normą):
automobilio  ...........         t

priekabos (puspriekabės)    ..................   t


	5. Mokestis už leidžiamų:

5.1. matmenų viršijimą

............................................     Lt

...........................................      Lt

............................................     Lt

5.2. masės ir ašies apkrovos viršijimą

...........................................       Lt

...........................................       Lt

...........................................       Lt

      iš viso: ...........      Lt

6. Krovinio vežimo (važiavimo) sąlygos:______________________________________________

7. Važiuoti leidžiama __________________________



             (data, laikas)





8. Žyma apie sumokėtą mokestį_____________________________________________________ 

               ( suma žodžiais, pavedimo arba kvito išdavimo data ir Nr., spaudas)

9. Panevėžio miesto savivaldybės


    administracijos atsakingas darbuotojas











( vardas, pavardė, parašas)





200   m.                          d.











PILDO VEŽĖJAS


Išvykimo žyma


                        _________________________________________________________________


			


________________________________________________________________________________________________


(transporto priemonės techninė būklė, išvykimo data ir laikas, atsakingo asmens vardas, pavardė, parašas, antspaudas)


Vairuotojas 


		_______________________________________________________	


( vardas, pavardė, parašas, data)


PASTABA.  Neužpildžius šios dalies, leidimas negalioja








